Na temelju članka 8. st.2 Odluke o kriterijima za Određivanje prioriteta za dodjelu financijskih sredstava programima i projektima od interesa za Općinu Orehovica , te članka 33. Statuta Općine Orehovica (Službeni glasnik Međimurske županije broj 04/13, 1/18, 2/20), Općinski načelnik Općine Orehovica donosi

**ODLUKU**

**O IMENOVANJU STRUČNOG POVJERENSTVA**

Članak 1.

Ovom Odlukom imenuje se povjerenstvo koje pregledava, ocjenjuje i predlaže programe i projekte za sufinanciranje iz proračuna Općine Orehovica, a na osnovu raspisanog Javnog poziva korisnicima proračuna Općine Orehovica za dostavu prijava za financijske potpore projektima i programima u 2021. godini.

Članak 2.

U povjerenstvo iz stavka 1. Ove odluke imenuju se:

1. Zlatko Orsag, za predsjednika,
2. Nikola Bukal, za člana,
3. Viktor Pintarić, za člana

Članak 3.

Zadaća svakog člana povjerenstva je da postupa povjerljivo, nepristrano i u skladu s načelom izbjegavanja sukoba interesa, te da:

1. čuva povjerljivim sve podatke kojima raspolaže;
2. postupa isključivo na temelju pravila struke i objektivnih pokazatelja, u skladu s nacionalnim propisima;
3. djeluje potpuno neovisno, nepristrano i jednako prema svim projektnim prijedlozima u postupku odabira, bez ikakvih vanjskih utjecaja.

Članak 4.

Povjerenstvo je dužno u roku od 30 dana od dana kada su mu dostavljene na ocjenu prijave programa i projekata u 2021. godini, načelniku općine dostaviti zapisnik o pregledu i ocjeni prijava po javnom pozivu korisnicima proračuna Općine Orehovica za dostavu prijava za financijske potpore projektima i programima za 2021.godinu, sa rangiranjem prijava prema kvaliteti i iznosu traženih sredstava za prijavljeni program.

Članak 5.

Povjerenstvo radi na sjednicama, a pravovaljano odlučuje ako u njegovi radu sudjeluje najmanje dva člana.

Članak 6.

Povjerenstvo ima pravo na naknadu za svoj rad po nazočnosti na sjednici u iznosu od 100,00 kn neto po održanoj sjednici.

Članak 7.

Ova odluka stupa na snagu osmog dana od dana donošenja, a objavit će se na oglasnoj ploči Općine Orehovica i internetskim stranicama Općine Orehovica.

**Općinski načelnik Općine Orehovica**

Klasa: 022-05/21-01/09

Urbroj: 2109/22-01-21-1

Orehovica, 16.02.2021.

Općinski načelnik Općine Orehovica

Franjo Bukal